CELEX: C2007/297/39
Language: da
Date: 2007-12-08 00:00:00
Title: Sag C-437/07: Sag anlagt den 19. september 2007 — Kommissionen for De Europæiske Fællesskaber mod Den Italienske Republik

8.12.2007   
            
            
               DA
            
            
               Den Europæiske Unions Tidende
            
            
               C 297/24
            
         Sag anlagt den 19. september 2007 — Kommissionen for De Europæiske Fællesskaber mod Den Italienske Republik
   (Sag C-437/07)
   (2007/C 297/39)
   Processprog: italiensk
   Parter
   
      Sagsøger: Kommissionen for De Europæiske Fællesskaber (ved C. Zadra og D. Kukovec, som befuldmægtigede)
   
      Sagsøgt: Den Italienske Republik
   Sagsøgerens påstande
   
               —
            
            
               Det fastslås, at Den Italienske Republik har tilsidesat de forpligtelser, der påhviler den i henhold til Rådets direktiv 93/37/EØF af 14. juni 1993 om samordning af fremgangsmåderne med hensyn til indgåelse af offentlige bygge- og anlægskontrakter (1), navnlig dets artikel 7 og 11, samt artikel 43 og 49 EF og de modsvarende principper om gennemsigtighed og om forbud mod forskelsbehandling, idet Aquila kommune har tildelt en offentlig bygge- og anlægskontrakt vedrørende projektering og opførelse af et sporvognsanlæg til offentlig transport i byen Aquila efter en procedure som den, der gælder for »projektfinansiering«, med henblik på tildeling af en koncessionskontrakt om anlægsarbejder, og ved at have foretaget en ændring af det første projekt, der lå til grund for udbuddet, efter offentliggørelsen af udbudsbekendtgørelsen.
            
         
               —
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Aquila kommune har tildelt en offentlig bygge- og anlægskontrakt vedrørende projektering og opførelse af et sporvognsanlæg til offentlig transport i byen Aquila efter en procedure som den, der gælder for »projektfinansiering«, med henblik på tildeling af en koncessionskontrakt om anlægsarbejder og ikke af en bygge- og anlægskontrakt. Den nævnte kommune har desuden ændret det første projekt, der lå til grund for udbuddet, efter offentliggørelsen af udbudsbekendtgørelsen.
   Efter Kommissionens opfattelse er den aftale, der under sådanne omstændigheder er indgået mellem Aquila kommune og det konsortium, der står bag anlægsarbejdet, en offentlig bygge- og anlægskontrakt i fællesskabsrettens forstand. Følgelig er tildeling af en sådan kontrakt efter en procedure som den, der gælder for »projektfinansiering«, i strid med bestemmelserne herom i direktiv 93/37, navnlig med dets artikel 7 og 11. Desuden er ændringen af det første projekt, der lå til grund for udbuddet, efter offentliggørelsen af udbudsbekendtgørelsen, i strid med principperne om gennemsigtighed og om forbud mod forskelsbehandling, som ligger til grund for etableringsfriheden og den frie udveksling af tjenesteydelser i henhold til artikel 43 og 49 EF.
   
      (1)  EFT L 199, s. 54.